cyanic-selkie/wikianc huggingface dataset:
রেজওয়ানা চৌধুরী বন্যা
রেজওয়ানা চৌধুরী বন্যা বিংশ শতাব্দীর শেষভাগে আবির্ভূত একজন প্রথিতযশা রবীন্দ্রসংগীত শিল্পী । তিনি পটুয়াখালী জেলায় জন্মগ্রহণ করেন। তিনি তার ঘরানার সংগীতের একজন বহুমুখী প্রতিভা হিসাবে বাংলাদেশ এবং ভারতের পশ্চিমবঙ্গে ব্যাপকভাবে সমাদৃত । তিনি তার গুনানুরাগীদের কাছে শুধু মাত্র ‘বন্যা’ নামেও পরিচিত। কণিকা বন্দ্যোপাধ্যায়ের শিষ্যদের মধ্যে তাকেই সবচেয়ে জনপ্রিয় গণ্য করা হয়। সাহিত্য ও সংস্কৃতি ক্ষেত্রে কাজের অবদানের স্বীকৃতি হিসেবে তিনি বাংলাদেশের জাতীয় এবং সর্বোচ্চ বেসামরিক পুরস্কার "স্বাধীনতা পুরস্কার" অর্জন করেছেন।
জন্ম
রেজওয়ানা চৌধুরী বন্যা'র জন্ম বাংলাদেশের পটুয়াখালী জেলায়। তার বাবা মাজহার উদ্দিন খান ও মাতা ইসমাত আরা খান। ইসমাত আরা খান এক সময় কাকলী উচ্চ বিদ্যালয়ের উপাধ্যক্ষ ছিলেন।
শিক্ষা গ্রহণ
তিনি প্রাথমিক অবস্থায় বাংলাদেশের ছায়ানট ও পরে ভারতের বিশ্বভারতী বিশ্ববিদ্যালয়ে ভর্তি হন।তিনি সেখানে শিক্ষক হিসেবে পান শান্তিদেব ঘোষ, কণিকা বন্দ্যোপাধ্যায়, নীলিমা সেন, এবং অশেষ চন্দ্র বন্দ্যোপাধায়ের মতো শিক্ষকদের। তিনি বাংলাদেশে ফিরে অর্থনীতি বিষয়ে পড়াশোনা করেন এবং বুলবুল ললিতকলা একাডেমীতে ভর্তি হন। কিন্তু ১৯৭১ খ্রিষ্টাব্দে বাংলাদেশে মুক্তিযুদ্ধ শুরু হয়ে গেলে তিনি তার অধ্যয়ন সংক্ষিপ্ত করতে বাধ্য হন। তিনি রবীন্দ্র সংগীত ছাড়াও ধ্রুপদী, টপ্পা ও কীর্তন গানের ওপরও শিক্ষা লাভ করেছেন। তার গানের অ্যালবাম পশ্চিম বাংলা ও বাংলাদেশ থেকে প্রকাশিত হয়েছে। তিনি সুরের ধারা নামের একটি সংগীত শিক্ষা প্রতিষ্ঠান চালু করেন। ২০০২ খ্রিষ্টাব্দে তিনি আনন্দ সংগীত পুরস্কার লাভ করেন। রেজওয়ানা চৌধুরী বন্যা হারমোনিয়াম ও এস্রাজ বাজাতে পারেন। সম্প্রতি ২০২১ সালে তিনি সংগীত-এর উপর তার পিএইচডি গবেষণা সফলতার সহিত ঢাকা বিশ্ববিদ্যালয় হতে সম্পন্ন করেন।
কর্মজীবন
লেখালেখির সাথেও বন্যার যোগসূত্র আছে। রবীন্দ্রনাথ ও রবীন্দ্রসংগীত নিয়ে তার কয়েকটি বই আছে। যেমন:
সংগীতজীবন
শিক্ষাগ্রহণ সম্পন্ন হবার পর থেকেই তিনি তার সংগীতের প্রদর্শন, নির্ভুল উচ্চারণ এবং সবচেয়ে কঠিন ও অপ্রচলিত গানগুলোও গাইবার আগ্রহের কারণে বিশ্বভারতী ধারার একজন গুরু হিসাবে বিবেচিত হয়ে আসছেন । তিনি অনেক দেশ ভ্রমণ করেছেন এবং বিভিন্ন দেশে, বিশেষ করে বাংলাদেশ ও ভারতে, তার বহুসংখ্যক এ্যালবাম প্রকাশিত হয়েছে।
স্বীকৃতি, পুরস্কার ও সম্মাননা
বাংলাদেশের বিখ্যাত রবীন্দ্রসংগীত শিল্পী রেজওয়ানা চৌধুরী বন্যা বহু সম্মানে সম্মানিত হয়েছেন। কুড়িয়ে যাচ্ছেন শ্রোতা-দর্শকের অকুণ্ঠ ভালোবাসা। দেশে-বিদেশে অসংখ্য খ্যাত বিদগ্ধজনের প্রশংসা পেয়েছে তার সংগীত পরিবেশনা। বহু পুরস্কারে ভূষিত হয়েছেন তিনি।
স্বাধীনতা পুরস্কার:
বাংলাদেশের স্বাধীনতা যুদ্ধের বীর শহীদদের স্মরণে প্রদত্ত বাংলাদেশের জাতীয় এবং সর্বোচ্চ বেসামরিক পুরস্কার "স্বাধীনতা পুরস্কার" অর্জন করেছেন রেজওয়ানা চৌধুরী বন্যা। সাহিত্য ও সংস্কৃতি ক্ষেত্রে কাজের অবদানের স্বীকৃতি হিসেবে তাকে ২০১৬ সালের “স্বাধীনতা পুরস্কার” সম্মাননায় ভূষিত করা হয়।
‘বঙ্গভূষণ’ পদক:
ভারতের পশ্চিমবঙ্গ রাজ্য সরকারের সর্বোচ্চ পুরস্কার ‘বঙ্গভূষণ’ পদক দিয়ে সম্মানিত করা হয়েছে রেজওয়ানা চৌধুরী বন্যাকে। ২০ মে ২০১৭ সন্ধ্যায় কলকাতার নজরুল মঞ্চে এই রবীন্দ্র সঙ্গীতশিল্পীর হাতে ২০১৭ সালের ‘বঙ্গভূষণ’ পুরস্কার তুলে দেন রাজ্যের মুখ্যমন্ত্রী মমতা ব্যানার্জি।
ফিরোজা বেগম স্মৃতি স্বর্ণপদক:
বিশিষ্ট নজরুল সঙ্গীত শিল্পী ফিরোজা বেগমের স্মৃতি রক্ষার্থে ঢাকা বিশ্ববিদ্যালয়ের ‘ফিরোজা বেগম স্মৃতি স্বর্ণপদক ট্রাস্ট ফান্ড’ কর্তৃক প্রদত্ত ‘ফিরোজা বেগম স্মৃতি স্বর্ণপদক ও পুরস্কার ২০১৭’ পেয়েছেন এই প্রখ্যাত রবীন্দ্রসঙ্গীত শিল্পী। বরেণ্য শিল্পী।
ব্যক্তিগত জীবন
ব্যক্তিগত জীবনে রেজওয়ানা চৌধুরী বন্যা দুসন্তানের জননী। তার স্বামী জি এইচ চৌধুরী। বন্যার মেয়ে প্রিয়দর্শিনী, ছেলে অর্ক দুজনেই যুক্তরাষ্ট্রের নিউইয়র্কে লেখাপড়া শেষ করে সেখানেই চাকরি করছেন। রেজওয়ানা চৌধুরী বন্যা বর্তমানে ঢাকা বিশ্ববিদ্যালয়ের সংগীত বিভাগে অধ্যাপনা করছেন।
সমগ্র বিজ্ঞান
সমগ্র বিজ্ঞান (ইংরেজিতে Omics "ওমিক্‌স্‌") পারিভাষিক শব্দের অন্তে ব্যবহৃত একটি শব্দাংশ, যা দিয়ে বিজ্ঞান, বিশেষত জীববিজ্ঞানের এমন কিছু শাখা বা ক্ষেত্রকে বোঝায় যে শাখাগুলির নামের শেষে বা অন্তে "-সমগ্র বিজ্ঞান" কথাটি যুক্ত থাকে, যেমন বংশাণুসমগ্র বিজ্ঞান (জিনোমিকস), প্রতিলিপিসমগ্র বিজ্ঞান (ট্রান্সক্রিপ্টোমিকস), প্রোটিনসমগ্র বিজ্ঞান (প্রোটিওমিকস), ক্ষুদ্রাণুসমগ্র বিজ্ঞান (মেটাবোলোমিকস), শারীরবৃত্তীয় প্রক্রিয়াসমগ্র বিজ্ঞান (ফিজিওমিকস), অঙ্গসংস্থানিক বৈশিষ্ট্যসমগ্র বিজ্ঞান (মর্ফোমিকস), বহির্বৈশিষ্ট্যসমগ্র বিজ্ঞান (ফেনোমিকস), ইত্যাদি। সমগ্র বিজ্ঞানগুলির লক্ষ্য হলো জৈব অণুসমূহের গোষ্ঠীসমূহের সামষ্টিক চরিত্রায়ন ও পরিমাপন যা থেকে এক বা একাধিক জীবদেহের গঠন-কাঠামো, কার্য ও অণুসমূহের অভ্যন্তরীণ গতিবিদ্যা সম্পর্কে জ্ঞানার্জন করা সম্ভব।
-সমগ্র বা -ওম (ইংরেজি -ome) নামের অন্তবাচক পরিভাষাংশটি দিয়ে ঐসব ক্ষেত্রে অধীত বিষয়বস্তুকে নির্দেশ করা হয়, যেমন বংশাণুসমগ্র (জিনোম), প্রোটিনসমগ্র (প্রোটিওম), প্রতিলিপিসমগ্র (ট্রান্সক্রিপ্টোম), ক্ষুদ্রাণুসমগ্র (মেটাবোলোম), শারীরবৃত্তীয় প্রক্রিয়াসমগ্র (ফিজিওম), অঙ্গসংস্থানিক বৈশিষ্ট্যসমগ্র (মর্ফোম), বহির্বৈশিষ্ট্যসমগ্র (ফেনোম), ইত্যাদি।
অশনি সংকেত
অশনি সংকেত হল ১৯৭৩ সালে মুক্তিপ্রাপ্ত একটি বাংলা চলচ্চিত্র। বিশিষ্ট ভারতীয় চলচ্চিত্র পরিচালক সত্যজিৎ রায় এই ছায়াছবিটি পরিচালনা করেন। ছায়াছবিটি নির্মিত হয়েছিল বিভূতিভূষণ বন্দ্যোপাধ্যায়ের লেখা একই নামের একটি উপন্যাস অবলম্বনে। অশনি সংকেত সত্যজিৎ রায় পরিচালিত প্রথম রঙিন ছায়াছবি। ছায়াছবিতে মুখ্য ভূমিকায় অভিনয় করেন বিশিষ্ট ভারতীয় অভিনেতা সৌমিত্র চট্টোপাধ্যায় ও বাংলাদেশী অভিনেত্রী ববিতা। অন্যান্য ভূমিকায় অভিনয় করেন সন্ধ্যা রায়, চিত্রা বন্দ্যোপাধ্যায়, পরিতোষ বন্দ্যোপাধ্যায় প্রমুখ। নাট্যাভিনেতা মৃত্যুঞ্জয় শীল অভিনীত প্রথম ছায়াছবিও এটি।
ছায়াছবির মূল বিষয় ছিল তেতাল্লিশের মন্বন্তর এবং তার পরিপ্রেক্ষিতে গ্রামীণ বাংলার আর্থ-সামাজিক পটপরিবর্তন। বর্তমানে এই ছায়াছবিটি " দ্য নিউ ইয়র্ক টাইমস গাইড টু দ্য বেস্ট ১,০০০ মুভিজ এভার মেড" তালিকার অন্তর্ভুক্ত।
কাহিনীসংক্ষেপ
অশনি সংকেত ছায়াছবিটির পটভূমি ১৯৪৩-৪৪ সালের দুর্ভিক্ষপীড়িত বৃহত্তর বাংলা। দ্বিতীয় বিশ্বযুদ্ধের সময় ব্রিটিশ সরকার সেনাবাহিনীর জন্য অতিরিক্ত খাদ্য সংগ্রহ করলে বাংলার গ্রামীণ অঞ্চলে তীব্র খাদ্যাভাব দেখা দেয়। ফলে ৫০ লাখ মানুষ মৃত্যুমুখে পতিত হন। এই দুর্ভিক্ষ কীভাবে সমাজের বিভিন্ন স্তরের মানুষের জীবনকে প্রভাবিত করেছিল তা-ই এই ছায়াছবির মূল উপজীব্য।
গঙ্গাচরণ নামে এক শিক্ষিত ব্রাহ্মণ সস্ত্রীক নতুন গাঁয়ে এসে বসতি স্থাপন করে। নতুন গাঁ ব্রাহ্মণবিহীন, সেই সুযোগে ধূর্ত গঙ্গাচরণ সেখানকার প্রধান পুরোহিত হয়ে টোল খোলার পরিকল্পনা করতে থাকেন। সরল গ্রামবাসীরাও নিজেদের মধ্যে একজন ব্রাহ্মণকে পেয়ে খুশি হয়ে ওঠে। তার স্ত্রী অনঙ্গ নিজের মধুর ও স্নেহশীলা স্বভাবের জন্য অচিরেই গ্রাম্যবধূদের ভালবাসা অর্জন করে। এই সময় দুর্ভিক্ষ লাগলে গ্রামে খাদ্যের আকাল দেখা যায়। চতুর গঙ্গাচরণ নিজের জন্য কিছু চাল সংগ্রহ করে নেয়। কিন্তু তাতেও শেষরক্ষা হয় না। অনঙ্গ যখন কায়িক শ্রমের মাধ্যমে কিছু উপার্জনের কথা চিন্তা করতে শুরু করে, তখন অনিচ্ছা সত্ত্বেও গঙ্গাচরণকে সম্মতি দিতে হয়। অনঙ্গ অন্যান্য গ্রাম্যবধূদের সঙ্গে কাজ করতে যায়। এই সময় যদু নামে এক পোড়ামুখ গ্রাম্যযুবক গ্রামের বউ ছুটকিকে ফুঁসলিয়ে নিয়ে যেতে চাইলে ছুটকি তাকে প্রত্যাখ্যান করে। অনঙ্গ তার সোনার বালার বদলে গঙ্গাচরণকে কিছু চাল নিয়ে আসতে বলে। গঙ্গাচরণ চলে গেলে, ছুটকি ও অন্য একটি মেয়ের সঙ্গে অনঙ্গ আলু তুলতে যায় ঝোপে। কিন্তু কায়িক শ্রম অনঙ্গের ধাতে নেই। সে একটি ফুল দেখে আলু ফেলে সেই দিকে ছুটে যায়। এই সময় একটি লোক ছুটকিতে তুলে নিয়ে যেতে চাইলে, আলু তোলার হাতা দিয়ে আঘাত করে ছুটকি তাকে খুন করে। পরে ছুটকি পেটের জ্বালায় সেই পোড়ামুখ লোকটির সঙ্গে পালিয়ে যায়। এই সময় একটি তথাকথিত নিচু জাতের মহিলা মারা গেলে, গঙ্গাচরণ মানবিকতার খাতিরে তার ব্রাহ্মণ্য সংস্কার ত্যাগ করে সেই মহিলার সৎকার করে।
ছায়াছবির শেষে অন্তঃসত্ত্বা অনঙ্গকে নিয়ে গঙ্গাচরণ ও অন্যান্য গ্রামবাসীরা গ্রামত্যাগ করে। শেষে ১৯৪৩ সালের মনুষ্যসৃষ্ট সেই দুর্ভিক্ষে মৃত্যুর খতিয়ান দেখিয়ে ছায়াছবি সমাপ্ত হয়।
অরণ্যের দিনরাত্রি (চলচ্চিত্র)
অরণ্যের দিনরাত্রি সত্যজিৎ রায় পরিচালিত একটি বাংলা চলচ্চিত্র যা ১৯৭০ সালে মুক্তি পায়। সুনীল গঙ্গোপাধ্যায় রচিত অরণ্যের দিনরাত্রি উপন্যাস অবলম্বনে এই চলচ্চিত্রটি নির্মাণ করা হয়েছিল।
কাহিনী
চার বন্ধু, অসীম, সঞ্জয়, হরি এবং শেখর, কলকাতার বাসিন্দা, ছুটিতে পালামৌ এর কাছাকাছি বেড়াতে এসেছে। অসীম কলকাতায় একটি সওদাগরী আপিসে উচ্চপদস্থ কর্মচারী এবং এই চার বন্ধুর মধ্যে সেই অর্থনৈতিক ভাবে সবচেয়ে সচ্ছল এবং একটি অ্যাম্বাসেডর গাড়ির মালিক। সঞ্জয় কলকাতায় একটি সরকারি আপিসে কাজ করে। হরি একজন ফুটবল খেলোয়াড় এবং সম্প্রতি হরির বান্ধবী হরির সঙ্গে সম্পর্ক ছিন্ন করেছে। শেখর বর্তমানে বেকার, জুয়ার প্রতি আকর্ষণ আছে এবং তার সপ্রতিভ ব্যবহারের জন্য সে বন্ধুদের খুব প্রিয়। এরা সকলে কলকাতা থেকে পালামৌ যাবে বলে অসীমের গাড়ি করে বেরিয়ে পড়েছে। পালামৌ এর কাছাকাছি এসে একটা চায়ের দোকানে অসীম খোঁজ করে যে কাছাকাছি কোথাও টুরিস্ট বাংলো আছে কিনা। তখন একটি স্থানীয় লোক, যার নাম লখা,  কিছু বখশিসের বিনিময়ে অসীমদের একটা টুরিস্ট বাংলো দেখিয়ে দিতে রাজি হয়। টুরিস্ট বাংলোয় থাকার জন্য ডালটনগঞ্জের ডি. এফ. ও ওর অগ্রিম অনুমতিপত্র থাকা জরুরি। এই নোটিস বোর্ড দেখা স্বত্তেও অসীমরা ঠিক করে তারা ওই টুরিস্ট বাংলোতেই থাকবে এবং বাংলোর চৌকিদারকে প্রয়োজনীয় টাকা দিয়ে বাংলোর ঘর খোলাতে বাধ্য করে।
একটা বাসস্থানের ব্যবস্থা হওয়ায় এরা স্বভাবতই একটু স্বস্তি লাভ করে এবং কিছুক্ষণ বিশ্রামের পরে বিকেলের দিকে জঙ্গলের দিকে ঘুরতে বেরোয়। প্রথমদিকে মনে হচ্ছিল যে এরা জঙ্গলে উদ্দেশ্যহীনভাবে ঘুরতে বেরিয়েছে, কিন্তু দেখা গেল যে অসীমের একটা নির্দিষ্ট গণ্ত্যব্য আছে এবং সেটা হলো স্থানীয় বাসিন্দাদের নেশা করার জায়গা। স্থানীয় বাসিন্দারা প্রতিদিন সন্ধেবেলায় হাড়িয়া (বা মহুয়া বা চুল্লু) খেয়ে নেশা করে. অসীমরা সেখানে এসে প্রয়োজনীয় পান সামগ্রী কিনে মদ্যপান করতে সুরু করলো। বন্ধুদের মধ্যে সবাই মদ্যপানে অভ্যস্ত হলেও শেখর এই জায়গায় হাড়িয়া খেতে সম্মত হলো না। অন্যরা যখন মদ্যপানে ব্যস্ত, তখন শেখর একটি সাঁওতালি যুবতীর দিকে হরির দৃষ্টি আকর্ষণ করলো। এই সাঁওতালি যুবতীটির নাম দুলি। সে সেখানে তার বান্ধবীদের সাথে বসে মদ্যপান করছিল। যখন তার বোতলের পানীয় শেষ হয়ে যাই, তখন দুলি এসে শেখরদের কাছে কিছু পয়সা চায়, যাতে করে সে আরো হাড়িয়া কিনে খেতে পারে। তখন হরি নেশার ঘোরে দুলিকে কিছু পয়সা দেয়।  আকন্ঠ মদ্যপানের পর চার বন্ধু মিলে জঙ্গলের রাস্তা দিয়ে রাতের অন্ধকারে গান গাইতে গাইতে বাংলোয় ফিরে এলো।
পরের দিন সকালে প্রথম ঘুম ভাঙ্গলো শেখরের। শেখর দেখতে পেল তাদের বাংলোর সামনের রাস্তা দিয়ে দুজন ভদ্রমহিলা নিজেদের মধ্যে কথা বলতে বলতে চলে যাচ্ছে। সে তৎক্ষনাত অত্যন্ত আনন্দের সঙ্গে অসীম ও সঞ্জয় কে খবর টা দিল।  তারপর সকলের ঘুম ভাঙলে, চা খেয়ে সবাই বাজারে গেল প্রাতরাশের জন্য। এই সময় শেখর দেখতে পেল যে দুলি ও তার বান্ধবীরা বাজারে গোল হয়ে বসে আছে, কাজের অপেক্ষায়। দুলি শেখর আর হরিকে দেখে চিনতে পারল আর জিজ্ঞাসা করলো তাদের সন্ধানে কোনো কাজ আছে কিনা। তখন শেখর দুলিকে বলল পরে বাংলোয় দেখা করতে। প্রাতরাশ করার সময় শেখর কায়দা করে লখার কাছ থেকে সেই দুই  ভদ্রমহিলার বাসস্থান জেনে নিল।
এই দুই ভদ্রমহিলা সম্পর্কে বৌদি ও ননদ।  বৌদিটির একটি শিশুপুত্র আছে।  এরা সকলে, পরিবারের কর্তা, প্রবীণ ব্যক্তি, সদাশিব ত্রিপাঠির সঙ্গে বেড়াতে এসেছে। টুরিস্ট বাংলো থেকে হাঁটা দূরত্বে সদাশিব ত্রিপাঠির একটি বাড়ি আছে যেখানে ত্রিপাঠি পরিবারের সকলে বছরে অন্তত একবার বেড়াতে আসে।  শেখররা বাজার থেকে সেই বাড়ির সামনে এলো ওই ভদ্রমহিলাদের সঙ্গে আলাপ করবে বলে।  ঠিক তখন ই সদাশিব ত্রিপাঠি প্রাতভ্রমন শেষ করে প্রত্যাবর্তন করছিলেন এবং শেখরদের  দেখে এবং তাদের কথা শুনে আনন্দের সঙ্গে তার গৃহে আমন্ত্রণ করেন। পরিচিতি পর্ব শেষ হবার পর সঞ্জয়, শেখর, হরি এবং বৌদি ব্যাডমিন্টন খেলতে শুরু করে।
অন্যদিকে অসীম ননদটির প্রতি আকৃষ্ট হয়। সে কৌশলে ব্যাডমিন্টন খেলা এড়িয়ে গিয়ে ননদ টিকে নিয়ে, পাশেই একটি ওয়াচ টাওয়ার ছিল, সেখানে গিয়ে কিছুক্ষণ নিরালায় আলাপচারিতা করে।  অসীম জানতে পারে মেয়েটির নাম অপর্ণা, তার একটি দাদা ছিল, কয়েকবছর হলো সে মারা গেছে, অপর্ণার মা ও গত হয়েছেন এবং অপর্ণারা সকলে প্রতি বছর অন্তত একবার এইখানে বেড়াতে আসে, কারণ জায়গাটা সদাশিববাবুর খুব স্যুট করে।  এই আলাপচারিতায় অপর্নাও জানতে পারে যে অসীমরা জোর করে টুরিস্ট বাংলোটা দখল করেছে।
এর মধ্যেই লখা এসে খবর দেয় যে বাংলোয় টুরিস্ট রেঞ্জার সাহেব এসেছেন এবং তিনি এই চার বন্ধুর দর্শনপ্রার্থী। তখন অসীমরা ত্রিপাঠি পরিবারের কাছ থেকে বিদায় নেয় ও পরেরদিন সকালে প্রাতরাশের জন্য আমন্ত্রিত হয়। অসীমরা বাংলোয় ফিরে এলে রেঞ্জার সাহেব জানান যে বড়সাহেব, অর্থাৎ ডি. এফ. ও, ডালটনগঞ্জ খুব শিগগির বাংলো পরিদর্শনে আসতে পারেন। ফলে বিনা অনুমতিতে বাংলোয় থাকার জন্য অসীমদের বিতাড়িত হবার সম্ভাবনা আছে ও চৌকিদারের ও চাকরি খোয়ানোর সম্ভাবনা আছে।  এই শুনে চার বন্ধু বেশ মুষড়ে পড়ে।  একটু পরে দুলি এবং তার দুই বান্ধবী বাংলোয় আসে কাজ করার জন্য এবং শেখর ওদেরকে অগ্রিম পারিশ্রমিক দিয়ে ঘর-দোর পরিষ্কারের কাজেও লাগায়।  কিন্তু চৌকিদারের আপত্তিতে তারা সরে পড়তে বাধ্য হয়।  এই সময় হরির খেয়াল হয় যে তার টাকার ব্যাগ হারিয়ে গেছে এবং সে তৎক্ষনাত লখাকে সন্দেহ করে ও তাকে প্রহার করতে শুরু করে।  এই ঝামেলা যাতে আর না বাড়ে তার জন্য অসীম লখাকে তার পাওনা টাকা মিটিয়ে দিয়ে তাড়িয়ে দেয়।
তারপর অসীম, সঞ্জয় ও শেখর বাংলোর লাগোয়া কুয়োর পাড়ে স্নান করতে আসে। তারা যখন খালি গায়ে সাবান মেখে স্নান করছে, সেই সময়ে হঠাৎ গাড়ি করে অপর্ণা এবং বৌদির আবির্ভাব হয়।  সেই দেখে সঞ্জয় বুদ্ধি করে কুয়োর পাড়ে নিজেকে আড়াল করে সটান শুয়ে পরে,  অসীম কাঠ হয়ে দাঁড়িয়ে থাকে, একমাত্র শেখরই সপ্রতিভ ভাবে দুই মহিলাকে প্রীতি সম্ভাষণ করে।  তখন বৌদি হরির টাকার ব্যাগটি ফেরত দেন, যেটি হরির অজান্তে ব্যাডমিন্টন কোর্টে খেলার সময় পড়ে গিয়েছিল। গাড়ি চলে যাবার পর আনন্দিত সঞ্জয় কুয়োর পেছন থেকে বেরিয়ে আসে, অসীম নিজের ভাগ্যকে দোষারোপ করে এবং শেখর এই বলে ওদের আশ্বস্ত করার চেষ্টা করে যে এটা কোনো ব্যাপারই নয়।
সেইদিন সন্ধ্যেবেলা ওরা যথারীতি হাড়িয়া পান করতে যায়। রাতে মদ্যপ অবস্থায় বাংলোয় ফেরার সময় ওরা রাস্তায় একটি গাড়ির সামনে পড়ে। গাড়ির হেড লাইট এবং হর্নের আওয়াজে বিরক্ত হয়ে অসীম অপ্রকৃতস্থের মত আচরণ করে।  কিন্তু তারা দেখতে পায়না যে গাড়ির মধ্যে অপর্ণা ও বৌদি বসে ছিলেন।
পরেরদিন সকালে ঘুম থেকে উঠতে যথেষ্ট দেরি হয়। শেখর ঘুম থেকে উঠেই বুঝতে পারে যে ত্রিপাঠীদের বাসভবনে গিয়ে প্রাতরাশের নিমন্ত্রণ রক্ষা করার সময় চলে গেছে। সে অসীম ও সঞ্জয় কে তিরস্কার করে এবং বাইরে গিয়ে দেখতে পায় বৌদি ওদের জন্য কিছু খাদ্যসামগ্রী একটা টিফিন কৌটোয় পাঠিয়ে দিয়েছেন, একটি চিঠি সমেত। অতপর ওরা চারজনে আবার  ত্রিপাঠীদের বাসভবনে যায়, সকালে না আসার জন্য ক্ষমা প্রার্থনা করে, হরির টাকার ব্যাগ ফেরত দেবার জন্য ধন্যবাদ জানায় এবং দুপুর বেলায় বৌদি ও অপর্নাকে বাংলোয় আসার আমন্ত্রণ জানিয়ে আসে।
বিকেলের দিকে ওরা একসঙ্গে একটা স্থানীয় মেলায় যায়। সেখানে অসীম অপর্ণার সঙ্গে বিভিন্ন বিষয়ে কথা বলে এবং যখন জানতে পারে যে অপর্ণারা আগামীকাল সকালেই কলকাতায় ফিরে যাবে, তখন সে অপর্নাকে তার মনের কথা খুলে বলে ও কলকাতায় অপর্ণার সঙ্গে দেখা করার অনুমতি চায়।  অপর্নাও অসীম কে নিরাশ করে না।  শেখর মেলায় গিয়ে জুয়া খেলে বেশ কিছু টাকা হারায়। এদিকে হরি মেলায় দুলি কে দেখতে পেয়ে তাকে জঙ্গলের মধ্যে নিয়ে গিয়ে তার সঙ্গে কিছু সময় অতিবাহিত করে।  কিন্তু হরি দেখতে পায়না যে লখা হরিকে নজরে রেখেছে। হরি দুলির সঙ্গে জঙ্গলে কিছু সময় কাটাবার পর যখন বাংলোয় ফিরে আসছে, তখন লখা প্রতিশোধ নেবার জন্য হরিকে প্রহার করে ও হরির টাকার ব্যাগ নিয়ে চলে যায়।  হরি কিছুক্ষণ অচৈতন্ন্য অবস্থায় পড়ে থেকে, ধুঁকতে ধুঁকতে জঙ্গলের মধ্যে দিয়ে বাংলোয় ফেরার চেষ্টা করে।  তখন শেখর ওকে দেখতে পেয়ে হরিকে বাংলোয় নিয়ে যায়।
মেলা থেকে কিছু কেনাকাটার পর সঞ্জয় বৌদিকে তাদের বাড়ি পৌছিয়ে দিতে আসে। বৌদি সঞ্জয় কে কফি পান করার আমন্ত্রণ জানালে সঞ্জয় সানন্দে তা গ্রহণ করে।  কিছুক্ষণ পর বৌদি সদ্য কেনা  সাঁওতালি গহনা পরে সঞ্জয় কে দেখাতে আসেন এবং সঞ্জয় বেশ অপ্রস্তুত বোধ করে।  সঞ্জয়ের তরফ থেকে কোনো সাড়া না পেয়ে বৌদি তার ঘরের দরজা বন্ধ  করে দেন।  সঞ্জয় ও বাংলো থেকে ফিরে আসে।
পরেরদিন সকালে চার বন্ধু কলকাতায় ফেরার প্রস্তুতি নেয়। শেখরের সুশ্রষায় হরি অনেকটা ভালো বোধ করে।  অসীম চৌকিদার কে তার প্রাপ্য টাকা দিয়ে বলে যে তার চাকরি খোয়ানোর কোনো সম্ভাবনা নেই।  চৌকিদার তখন এক বাক্স খাবার তাদের হাতে দিয়ে বলে যে বৌদি পাঠিয়ে দিয়েছেন। তারা আনন্দের সঙ্গে বাক্সটি গ্রহণ করে ও কলকাতা অভিমুখে রওনা হয়।
এম. কে. বিনোদিনী দেবী
মহারাজ কুমারী বিনোদিনী দেবী ছিলেন একজন ভারতীয় ঔপন্যাসিকা, ছোটগল্পকার, নাট্যকার এবং মণিপুর রাজপরিবারের সদস্যা।
তিনি বিনোদিনী নামেই লেখালেখি এবং বই প্রকাশ করেছিলেন।
জীবনীক্রম
তিনি মণিপুরের রাজা স্যার মহারাজ চুড়াচাঁদ সিংহের এবং মহারাণী ধনমঞ্জুরী দম্পতির ঘরে ১৯২২ সালের ফেব্রুয়ারি মাসে জন্মগ্রহণ করেছিলেন। রাজবাড়িতে তিনি ওয়াঙ্গোলসানা বা সানা ওয়াঙ্গোল নামে পরিচিত ছিলেন। তিনি মণিপুরের প্রথম স্নাতক ডিগ্রিধারী নারী। পড়াশোনা শেষ করার পরেই তিনি ড. লৈফুংবাম নন্দলাল রায়কে বিয়ে করেছিলেন। লৈফুংবাম দেবব্রত রায় এবং লৈফুংবাম সোমি রায় নামে তাঁদের দুটি পুত্রসন্তান রয়েছে।
লেখিকা হিসাবে জীবন
তিনি ১৭ বছর বয়সে একটি ছোট গল্প ইমাতন দিয়ে লেখালেখি শুরু করেছিলেন। তাঁর প্রথম বই নুংগাইরক্ত চন্দ্রমুখী প্রকাশিত হয়েছিল ১৯৭৫ সালে ১৬টি ছোটগল্পের সংকলন নিয়ে। তিনি বইটির জন্য যামিনী সুন্দর গুহ স্বর্ণপদক পেয়েছিলেন। ১৯৭৯ সালে তাঁর মহাগ্রন্থ বড় সাহেব ওঙ্গবি সনাতম্বির জন্য তিনি সম্মানজনক সাহিত্য অকাদেমি পুরস্কার পেয়েছিলেন। উপন্যাসটি ছিল তার খালা সনাতম্বি সম্পর্কে যিনি মণিপুরের একজন রাজনৈতিক প্রতিনিধি ছিলেন।
তিনি কয়েকটি নাটকও লিখেছেন। একটি উল্লেখযোগ্য নাটক হ'ল আশংবা নংজবি (রক্তিম বৃষ্টির মেঘ) যেটি চিত্রশিল্পী গৌতমের গল্প নিয়ে লেখা। তিনি অমাসং ইন্দ্রজিৎ নামে বাদল সরকার রচিত একটি নাটক অনুবাদ করেছিলেন, যা পরে ইম্ফলে মণিপুর নাটক সংঘের (এমডিইউ) শিল্পীরা পরিবেশন করেছিলেন। বিনোদিনী মণিপুরী চলচ্চিত্রের গল্পও লিখেছিলেন। তাঁর নাটক আশংবা নংজবি থেকে পরবর্তীতে একটি চলচ্চিত্র নির্মিত হয়েছে। তাঁর সর্বশেষ বইটি হল মহারাজ চুড়াচাঁদগি ইমুং নামের একটি উপন্যাস যা ২০০৮ সালে প্রকাশিত হয়েছিল।
জনপ্রিয় মাধ্যমে
২০০১ সালে মহারাজ কুমারী বিনোদিনী দেবীর জীবনীকে কেন্দ্র করে অরিবম  শ্যাম শর্মা বিনোদিনী: এ রাইটার্স লাইফ নামে একটি প্রামাণ্য চলচ্চিত্র  তৈরি করেছিলেন।
হীরক রাজার দেশে
হীরক রাজার দেশে ভারতীয় বাঙালি চলচ্চিত্রকার সত্যজিৎ রায় পরিচালিত একটি জনপ্রিয় চলচ্চিত্র। রুপকের আশ্রয় নিয়ে চলচ্চিত্রটিতে কিছু ধ্রুব সত্য ফুটিয়ে তোলা হয়েছে। এটি গুপী গাইন বাঘা বাইন সিরিজের একটি চলচ্চিত্র। এর একটি বিশেষ দিক হচ্ছে মূল শিল্পীদের সকল সংলাপ ছড়ার আকারে করা হয়েছে। তবে কেবল একটি চরিত্র ছড়ার ভাষায় কথা বলেননি। তিনি হলেন উদয়ন পণ্ডিত, যিনি একজন শিক্ষক। এ দ্বারা বোঝানো হয়েছে একমাত্র শিক্ষক মুক্ত চিন্তার অধিকারী, বাদবাকি সবার চিন্তাই নির্দিষ্ট পরিসরে আবদ্ধ।
মগজ ধোলাইয়ের সূত্র
হীরক রাজার দেশে চলচ্চিত্রে গবেষক একটি কক্ষ নির্মাণ করেন, যার নাম যন্তর মন্তর। এই কক্ষে কাউকে ঢুকিয়ে নির্দিষ্ট কোনো হাতলে চাপ দিলে কক্ষটি জোরে জোরে শব্দ করে নির্দিষ্ট কোনো মন্ত্র উচ্চারণ করে, যা এর ভেতরে থাকা ব্যক্তিদের মাথায় গেঁথে যায়, বা "মগজ ধোলাই" হয়। এছাড়া কিছু মন্ত্র যন্তর মন্তরের বাইরেও বিভিন্ন প্রেক্ষাপটে বলা হয়েছে, তবে সেগুলো কারো মগজে গেঁথে যায়নি। এই মন্ত্রগুলো এবং যার উপর তা প্রয়োগ করা হয়েছে তার তালিকা নিম্নরূপ:
ভারতের ভাষায় বাইবেলের অনুবাদ
ভারতীয় ভাষা
ভারতীয় ভাষায় যে ভাষা গুলি উচ্চারিত হয় তা বিভিন্ন ভাষা পরিবারের অন্তর্গত। প্রধান ইন্দো-আর্য ভাষা ৭৫% ভারতীয় এবং ২০% ভারতীয় দ্রাবিড় ভাষায় কথা বলে। অন্যান্য ভাষা অস্ট্রোএশিয়াটিক, সিনো-তিব্বতী, তাই-কাদাই, এবং আরও কয়েকটি ক্ষুদ্র ভাষা পরিবার এবং পৃথক।  পাপুয়া নিউ গিনির (৮৩৯) পর ভারতে বিশ্বের দ্বিতীয় সর্বোচ্চ সংখ্যক ভাষা (৭৮০) আছে। ভারতীয় ভাষায় কোন খ্রিস্টীয় শাস্ত্রের প্রথম পরিচিত অনুবাদ ১৬৬৭ খ্রিস্টাব্দে একটি ইতালীয় জেসুইট ইগনাসিও আর্কামনে দ্বারা কোঙ্কানিতে অনুবাদ করা হয়।
গুজরাটি
১৮২০ সালে শ্রীরামপুর মিশন প্রেস বাইবেলের একটি গুজরাটি অনুবাদ জারি করেছিল এবং উইলিয়াম কেরি এতে অবদান রেখেছিলেন। লন্ডন মিশনারি সোসাইটির জেমস স্কিনার এবং উইলিয়াম ফাইভির কাজটি চালিয়ে যান। এগুলিকে জেভিএস টেলরের ১৮৬২ "ওল্ড ভার্সন" দ্বারা বরাদ্দ করা হয়েছিল যা আজকের স্ট্যান্ডার্ড সংস্করণ হিসাবে রয়েছে।
চার্চ কেন্দ্রিক বাইবেলের অনুবাদের সহযোগিতায়, ফ্রি বাইবেলস ইন্ডিয়া অনলাইনে একটি গুজরাটি অনুবাদ প্রকাশ করেছে।
পাঞ্জাবি
ব্রিটিশ এবং বিদেশী বাইবেল সোসাইটি পার্সিয়ান লিপি এবং রোমান লিপিতে পাশ্চাত্য পাঞ্জাবী এবং গুরমুখী লিপিতে পূর্ব পাঞ্জাবিতে অনুবাদ তৈরি করে।
চার্চ কেন্দ্রিক বাইবেলের অনুবাদে সহযোগিতায় ফ্রি বাইবেলস ভারত গুরমুখী লিপিতে অনলাইনে একটি পূর্ব পাঞ্জাবি অনুবাদ প্রকাশ করেছে।
অসমীয়া
নাথন ব্রাউন, একজন ব্যাপটিস্ট মিশনারী, অসমীয়া (১৮৪৮) এবং শান (১৮৩০) তে বাইবেল অনুবাদ করেছিলেন।
চার্চ কেন্দ্রিক বাইবেলের অনুবাদে সহযোগিতায় ফ্রি বাইবেলস ভারত একটি অসমীয়া অনুবাদ অনলাইন প্রকাশ করেছে।
বাংলা
উইলিয়াম কেরি বাইবেলকে বাংলা বাইবেলে বাংলায় অনুবাদ করেছিলেন।
চার্চ কেন্দ্রিক বাইবেলের অনুবাদের সহযোগিতায়, ফ্রি বাইবেলস ইন্ডিয়া অনলাইনে একটি বাংলা অনুবাদ প্রকাশ করেছে।
পানিয়া
পানিয়া একটি দক্ষিণ দ্রাবিড় ভাষা যা মূলত কেরালা এবং তামিলনাড়ুতে তফশিলী বর্ণে পাওয়া যায়। ভারতীয় বাইবেল অনুবাদকরা (আইবিটি) পানিয়া ভাষায় নিউ টেস্টামেন্টের অনুবাদ ও প্রকাশ করেছে (২০১৬)। পানয়ী ভাষায় ভারতীয় বাইবেল অনুবাদকদের অনুবাদ করেছেন থাম্বি দুরাই এবং এলিজাবেথ। বর্তমানে আইবিটি পানিয়ায় ওল্ড টেস্টামেন্টের অনুবাদ পরিচালনা করছে।
স্টিফেন ড্যানিয়েল পানিয় ভাষায় বাইবেলের কিছু অংশ অনুবাদ করেছিলেন। পানিয়াম ভাষায় নতুন টেস্টামেন্টের অনুবাদ, থিয়্যম মানছেয়াথাইনা কাথে, ৩০ ডিসেম্বর ২০০৮-এ পানিয়া উপজাতির কাছে ম্যাথিউস ভার্জিসের দ্বারা প্রবর্তিত এবং উপস্থাপন করা হয়েছিল। পানিয়রা ঐতিহাসিকভাবে কৃষি শ্রমিক হিসাবে কাজ করেছে। মানুষ যারা স্থানীয়ভাবে পানিয়াস কথা বলে তারা মূলত কেরালা এবং মহীশূর সীমান্তে পাওয়া যায়, যার সংখ্যা প্রায় ১২০,০০০। প্রথমদিকে কেবল লুকের সুসমাচারটি অনুবাদ করা হয়েছিল এবং উপজাতির কাছে উপস্থাপন করা হয়েছিল। পানিয়া ভাষার নিজস্ব কোনও লিপি নেই যার কারণে ম্যাথিউজ ভার্জিস তাদের ভাষায় বাইবেল প্রকাশের জন্য মালায়ালাম লিপিটি ব্যবহার করেছিলেন।
জেন্নু কুরুবা ভাষা
ভাসা নিয়ামা, জেন্নু কুরুবা ভাষার নতুন নিয়মের অনুবাদ ম্যাসিউজ ভার্জিস দ্বারা জেন্নু কুরুবা উপজাতির কাছে ১০ সেপ্টেম্বর ২০১৫ প্রকাশিত হয়েছিল ২০১৫ জেন্নু কুরুবা উপজাতির লোকেরা ঐতিহ্যগতভাবে মধু সংগ্রহকারী এবং দক্ষিণ মধ্য ভারতের বনে পাওয়া যায়। যেহেতু বন জবাই হচ্ছে এবং সিন্থেটিক মধু প্রাকৃতিক মধুর প্রতিস্থাপন করছে, উপজাতি ক্ষয় হচ্ছে এবং মানুষ ছড়িয়ে ছিটিয়ে পড়ছে।
প্রথমদিকে কেবলমাত্র গসপেল অফ মার্ক অনুবাদ করা হয়েছিল এবং উপজাতির কাছে উপস্থাপিত হয়েছিল। জেন্নু কুরুবা মানুষের আন্তরিকতা এবং আগ্রহের কারণে ম্যাথিউস ভার্জিস পুরো নিউ টেস্টামেন্টটি সম্পূর্ণ করেছিলেন এবং উপস্থাপন করেছিলেন, সংখ্যায় খুব কম হলেও। জেন্নু কুরুবা ভাষার নিজস্ব কোনও লিপি নেই এবং তাই ম্যাথিউজ ভার্জিস তাদের ভাষায় বাইবেল উপস্থাপনের জন্য কান্নার লিপিটি ব্যবহার করেছিলেন। এই উপজাতির অস্তিত্বের পর থেকে এটি মুদ্রণের প্রথম টুকরো।
বেঞ্জারা
ন্যাভো করর, বেনজারা জাতিগত উপজাতির বেনজারা ভাষায় নতুন নিয়মের অনুবাদ মথিউস ভার্জিস ১২ আগস্ট ২০১৫ এ প্রকাশ করেছিলেন। বেনজারা উপজাতির লোকেরা আফগানিস্তান থেকে চলে এসে ভারতের রাজস্থানে বসতি স্থাপন করেছিল। তারা ছিল নুন ব্যবসায়ী এবং ষাঁড়ের সরবরাহকারী। প্রকৃতির যাযাবর হওয়ায় এগুলি ভারতের কর্ণাটক, অন্ধ্র প্রদেশ, তেলেঙ্গানা এবং মহারাষ্ট্রে বিভিন্ন অঞ্চলে ছড়িয়ে পড়ে। কর্ণাটকে এগুলি লাম্বানিস এবং অন্যান্য জায়গায় লাম্বাদিস নামে পরিচিত। এই রাজ্যগুলির মধ্যে, কর্ণাটক রাজ্যের প্রায় দশ মিলিয়ন লাম্বানি রয়েছে - যা ভারতের সর্বোচ্চ। বেনজারা ভাষার কোনও লিপি নেই এবং লোকেরা স্বদেশের ভাষাগুলির সাথে পরিচিত। সুতরাং কন্নড় লিপিটি তাদের ভাষায় বাইবেল বোঝার জন্য লাম্বানিদের কাছে বাইবেল উপস্থাপন করতে ব্যবহৃত হয়েছিল। এটি সাহিত্যের প্রথম টুকরো যা বেনজারা ভাষায় ছাপা হয়।
কুলু
দক্ষিণ ভারতের কোরামা এবং কোরাচা উপজাতিদের দ্বারা বর্ণিত কুলু ভাষায় 'মার্ক অনুসারে গসপেল' অনুবাদ করা মারকানা নালা শুদ্ধি ম্যাথিউস ভার্জিসের নেতৃত্বে ছিলেন এবং ২৮ ডিসেম্বর ২০১৫ এ উপজাতির কাছে উপস্থাপিত হয়েছিল। যদিও কোরাচা ও কোরামা উপজাতির অন্তত ২,০০,০০০ লোক এই ভাষাটি বলে, তবুও এটি এক দশক ধরে ভারত সরকার গৃহীত আদমশুমারিতে নথিভুক্ত অন্যান্য উপজাতীয় ভাষার পাশাপাশি ভারতীয় উপজাতি ভাষার অভিধানে একটি জায়গা খুঁজে পেতে ব্যর্থ হয়েছিল। অর্ধেক আগে কোরাচা ও কোরামা উপজাতির লোকদের অনুরোধ ছিল যে ম্যাথিউস ভার্জিসকে মার্ক অনুসারে ইঞ্জিলের কুলু ভাষায় অনুবাদ করার জন্য অগ্রণী হতে প্ররোচিত করেছিলেন। ঘটনাক্রমে পৃথিবীতে কোরাচা এবং কোরামা উপজাতির অস্তিত্বের পর থেকে এটি মুদ্রিত সাহিত্যের প্রথম অংশ।
ইবনে আবেদিন
ইবনে আবেদিন (ابن عابدين), পুরো নাম মুহাম্মাদ আমিন বিন ওমর বিন আবদিল আজিজ আবিদিন আল-দামিশকি (আরবি : محمد أمين بن عمر بن عبد العزيز عابدين الدمشقي - ইংরেজি :Muhammad Amin bin Omar bin Abdul Aziz Abidin Al-Demsaky); তিনি ইবনে আবেদিন শামি নামে সুপরিচিত। তিনি ছিলেন একজন বিশিষ্ট ইসলামী পণ্ডিত। যারা ওসমানি যুগে সিরিয়ার দামেস্ক শহরে বাস করতেন তাদের মধ্যে তিনি একজন অন্যতম ইসলামি আইনবিদ। তিনি ছিলেন হানাফি মাজহাব এর সুন্নী পণ্ডিত। তিনি আমিন আল-ফতোয়া উপাধিধারী একজন রাষ্ট্রীয় কর্মকর্তা ছিলেন। এর অর্থ হল তিনি হলেন সেই মুফতি যার কাছে দামেস্কে আইনি প্রশ্ন থাকলে লোকেরা যেতেন।
শৈশব
ইবনে আবিদীন ১৭৮৪ সালে দামেস্কে জন্মগ্রহণ করেন। তার পরিবার পণ্ডিতদের একটি দীর্ঘ বংশ পরম্পরায় ছিল এবং তাই তারা সম্মানিত ছিলেন। তিনি খুব অল্প বয়সে কুরআন অধ্যয়ন করেছিলেন এবং তিনি প্রায় ১২ বছর বয়সে তার প্রথম শিক্ষক শায়খ মুহাম্মাদ আল-কুজবারী আল-কবীরের কাছ থেকে তার প্রথম সাধারণ ডিগ্রি অর্জন করেছিলেন। কথিত আছে যে তিনি পরিপক্ক হওয়ার আগেই কুরআন মুখস্থ করেছিলেন। তিনি অত্যন্ত দৃঢ়প্রতিজ্ঞ ছাত্র ছিলেন। তার পিতার দোকানে কোরআন তেলাওয়াত করার পর এবং এর জন্য সমালোচনা পাওয়ার পর, তিনি তার কাজকে নিখুঁত করার চেষ্টা করেছিলেন এবং বেশ কয়েকজন বিখ্যাত পণ্ডিতের অধীনে জোরালোভাবে অধ্যয়ন করেছিলেন। অনেক পরিশ্রমের পর, তিনি অনুমোদনের চারটি ডিগ্রি অর্জন করেন।
মুলে জাট
মুলে জাট, মোল্লা জাট বা মুলা জাট হলো একটি সম্প্রদায়, যারা মুসলিম জাটদের বংশোদ্ভূত।  তারা মূলত ভারতের উত্তর প্রদেশ এবং পাকিস্তানের পাঞ্জাব প্রদেশে পাওয়া যায়। তারা ইসলাম ধর্মাবলম্বী।
মুসলিম মুলে জাটরা এমন একটি সম্প্রদায় যারা মুসলিম শাসনের সময় ইসলাম গ্রহণ করেছিল, তবে প্রত্যেক মুসলিমের ধর্মান্তরকে মুলি বলে উল্লেখ করা হয় না, এই শব্দটি পশ্চিম উত্তর প্রদেশের বাসিন্দা এবং একবার হরিয়ানাতে ব্যবহৃত হয়েছিল এমন জাটের মধ্যেই সীমাবদ্ধ ছিল, এবং এর উপভাষা বলতে পারে হরিয়ানভি এবং খাড়িবুলির মতো উর্দু ও হিন্দি । যারা হলেন হরিয়ানা রাজ্যে আদিবাসী মুলি জাট ভারত বিভাগের পরে পাকিস্তানে চলে গিয়ে ছিলেন।
উৎস
তাদের ইসলাম গ্রহণের সঠিক পরিস্থিতি অস্পষ্ট যা নিয়ে বিতর্ক রয়েছে। মুলা এবং মুলি শব্দটি শুধুমাত্র জাঠ জাতি থেকে ইসলামে ধর্মান্তরিতদের জন্য প্রয়োগ করা হয়, যাদের "সম্রাটেরা পূর্বপুরুষদের জোর করে মুসলিম করানো হয়, এবং প্ররোচনা দ্বারা ধর্মান্তরিত করা হয়নি", তারা নিজেদের শেখ বলে অভিহিত করে৷ তারা হিন্দু জাঠদের মত ধূমপান করে।
মুলি জাটরাও পাকিস্তানে; কিছু দেশ বিভাগের পরে অভিবাসিত হয়েছিল এবং কিছু ইতিমধ্যে সেখানে বাস করছিলেন।
এগুলিতে বিরাট সংখ্যক ছড়িয়ে ছিটিয়ে থাকা আন্তঃবাহিনী গোত্র রয়েছে, যা গোত্র নামে পরিচিত। তাদের আসল হিন্দু ঐতিহ্যের পাশাপাশি, এই অযৌক্তিক গোষ্ঠীগুলি বিভিন্ন উত্তরোত্তর গভীরতা, আচার এবং সামাজিক মর্যাদায় অবিচ্ছিন্ন ল্যান্ডহোল্ডিং পৃষ্ঠপোষকতা দ্বারা গঠিত হয়, কখনও কখনও পশ্চিম উত্তর প্রদেশের বিভিন্ন জেলায় ছড়িয়ে ছিটিয়ে থাকা বিরাদারী বা ভ্রাতৃত্বও বলা হয়। বিরাদারি বা বংশটি মুলি জাটগুলির অন্যতম প্রধান উল্লেখযোগ্য বিষয় এবং সমস্ত বিরাদারি সাধারণ পিতৃপুরুষের বংশধরদের দাবি করে। ঐতিহাসিকভাবে মুলী জাটও খাপের অন্তর্ভুক্ত, একই খাপের মধ্যে বিবাহের অনুমতি ছিল না, তবে এটি আর অনুশীলন করা হয় না।
ভারত
ভারতে এই সম্প্রদায়টি মূলত মালিক চাষি এবং অনেকগুলিই যথেষ্ট জমির মালিক এবং একচেটিয়া মুলি জাট গ্রামে বাস করেন। পশুপালন ও হাঁস-মুরগি হ'ল গৌণ পেশা। মূলে জাটের একটি উপজাতি পরিষদ রয়েছে, যা খপ পঞ্চায়েত নামে পরিচিত। উপজাতি পরিষদ যে সকল অপরাধের সাথে মোকাবিলা করে সেগুলির মধ্যে রয়েছে ব্যভিচার, দখল, জমি ও জলের বিষয়ে বিরোধ এবং চুরি। এটি সম্প্রদায়ের সদস্যদের উপর বিশেষত বিবাহের ক্ষেত্রে সামাজিক নিয়ন্ত্রণের ব্যবস্থা বজায় রাখতেও ব্যবহৃত হয়। তারা নিজেদের মধ্যে খড়ি বলি এবং বহিরাগতদের সাথে উর্দু কথা বলে।
পাকিস্তান
এগুলি পাকিস্তানের সিন্ধুর মিরপুর খাস এবং নবাবশাহ জেলায় পাওয়া যায়। পাকিস্তানের মুলী জাট সম্প্রদায়ের সাম্প্রতিক গবেষণাগুলি নিশ্চিত করেছে যে তারা একটি আলাদা পরিচয় বজায় রেখেছে। মূলে জাট হরিয়ানভি উপভাষা বলতে থাকেন যা প্রায়শই রাঙ্গারী নামে পরিচিত, এবং সংস্কৃতিগতভাবে বৃহত্তর মুসলিম রাজপুত সম্প্রদায়ের নিকটবর্তী। তারা বিদেশী বিবাহের ব্যবস্থা বজায় রেখেছে, নিজের বংশের মধ্যে বিয়ে না করার রীতি, যা তাদের পার্শ্ববর্তী পাঞ্জাবী মুসলিম সম্প্রদায় থেকে চিহ্নিত করে, যা প্রথম চাচাত ভাইদের সাথে বিবাহ পছন্দ করে। মুলি জাটের ঘন ঘনত্ব রয়েছে এমন পাকপট্টান ও ওকারা জেলাগুলিতে তারা বেশিরভাগ ভূমি-জমির চাষাবাদী নিয়ে গঠিত এবং বহু সেনাবাহিনী ও পুলিশে কর্মরত। তারা একটি পঞ্চায়েত নামে পরিচিত একটি উচ্চতর আদিবাসী কাউন্সিল বজায় রাখে, যা ক্ষুদ্র অপরাধের শাস্তি বা গ্রাম প্রকল্পগুলির জন্য সহযোগিতার মতো বিভিন্ন বিষয় নিয়ে কাজ করে। খাপের প্রতিষ্ঠানটি পাকিস্তানে অদৃশ্য হয়ে গেছে।
ইসলামের সাথে পরিচয়
সপ্তম শতাব্দীতে আরবরা যখন সিন্ধু এবং বর্তমান পাকিস্তানের অন্যান্য দক্ষিণাঞ্চলে প্রবেশ করে, তখন তারা যে প্রধান উপজাতীয় গোষ্ঠীগুলি খুঁজে পেয়েছিল তারা হলো জাট ও মেদ। প্রথমদিকের আরব সাহিত্যে এই জাটদের প্রায়ই জাট (الزُّطِّ) হিসাবে উল্লেখ করা হয়। জাটরা ছিল প্রথম বহিরাগত ইসলাম গ্রহণকারী এবং সিন্ধুতে নতুন আরব মুসলিম প্রশাসন জাটদের অনেককে সৈনিক হিসাবে নিয়োগ দিয়েছিল। মুসলিম বিজয়ের ইতিহাস নিম্ন-মধ্যসিন্ধুর শহর ও দুর্গগুলিতে জাটদের গুরুত্বপূর্ণ ঘনত্বের দিকে আরো নির্দেশ করে।
১০তম ও ১৩ তম শতাব্দীর মধ্যে জাট গোষ্ঠীর উত্তরে পাঞ্জাব এবং পূর্ব দিকে এখন রাজস্থানের দিকে প্রচুর অভিবাসন হয়েছিল। অনেক জাট গোষ্ঠী বার কান্ট্রি নামে পরিচিত একটি অঞ্চলে বসতি স্থাপন করেছিল, যা পাঞ্জাবের নদীগুলির মধ্যবর্তী দেশকে নির্দেশ করে। অল্প বৃষ্টিপাতের সাথে সেখানে খুবই কম জনবসতি ছিল। তারা এক ধরনের যাযাবর ছিল, যারা ছাগল ও উট পালনের উপর ভিত্তি করে ছিল জীবিকা নির্বাহ করত। ১১ তম এবং ১৩ তম শতাব্দীর মধ্যে জাটরা মূলত একটি কৃষক জনসংখ্যাতে পরিণত হয়েছিল, সেচের বৃদ্ধির সুবিধা গ্রহণ করেছিল। এই জাটরা কৃষক হওয়ার সাথে সাথে তারা ইসলাম গ্রহণ শুরু করে। পশ্চিম পাঞ্জাবের বেশিরভাগ জাট গোষ্ঠীর ঐতিহ্য রয়েছে যে তারা পাঞ্জাবের অনেক বিখ্যাত সুফি সাধক, পাকপত্তনের শেখ ফরিদুদ্দিন গঞ্জ শাকের, পূর্ব পাঞ্জাবের আহমদ সিরহিন্দি এবং মুলতানের বাহাউদ্দিন জাকারিয়া, সিন্ধুর লাল শাহবাজ কালান্দরের হাতে ইসলাম গ্রহণ করেছিলেন।, বাহাওয়ালপুর এলাকার জালালউদ্দিন সুরখ-পোশ বুখারি । সমালোচনামূলকভাবে, রূপান্তরের প্রক্রিয়াটিকে অনেক ধীরগতির প্রক্রিয়া বলে মনে করা হয়।
জাটরা কখন ইসলাম গ্রহণ করেছিল তা এখনও অনিশ্চিত, কিন্তু বাবর যখন 1525 খ্রিস্টাব্দে ভারত আক্রমণ করেছিলেন তখন তিনি দেখতে পান যে লবণাক্ত অঞ্চলে তারা আওয়ান, জানজুয়া এবং অন্যান্য জাট উপজাতিদের দ্বারা পরাধীন ছিল, যারা মুসলিম ধর্ম গ্রহণ করেছিল; তাই আমরা এই সিদ্ধান্তে উপনীত হতে পারি যে তারা এই সময়ের আগে মুসলমান ছিল। পাঞ্জাবি মুসলিম জাটরা তাদের উপজাতীয় ব্যবস্থায় গণতান্ত্রিক ছিল এবং এখনও আছে।
বসবাস
পাঞ্জাবের সমভূমিতে জাট সম্প্রদায়ের অনেক গোষ্ঠী বসবাস করে, যাদের মধ্যে কেউ কেউ ১৮ শতকের মধ্যে ইসলামে ধর্মান্তরিত হয়েছিল এবং অন্যরা শিখ হয়েছিলেন। যে গোত্রগুলি ইসলাম ধর্ম গ্রহণ করেছিল, তারা দেশভাগের পর বর্তমান পাকিস্তানি পাঞ্জাবেই থেকে যায়। পাকিস্তানে বেশিরভাগ জাট জমির মালিক ও কৃষিবিদ এবং তারা সিন্ধুর অসংখ্য জাতিগোষ্ঠীর মধ্যে একটি গঠন করেছে।
পাকুড়িয়া ইউনিয়ন
পাকুড়িয়া ইউনিয়ন নামে বাংলাদেশে মোট ২টি ইউনিয়ন রয়েছে। যথা:
পাং কলম
ডান|থাম্ব|302x302পিক্সেল| একটি ঐতিহ্যবাহী, পাং কলম পারফর্মার। পাং কলম (যার অর্থ "ড্রামের গর্জন") হ'ল মণিপুরী নৃত্য । এটি মণিপুরী সংকীর্তন সংগীত এবং শাস্ত্রীয় মণিপুরী নৃত্যের প্রাণ। পাং কলম মণিপুরের একটি অনন্য শাস্ত্রীয় নৃত্য। এই নৃত্যটি পুরুষ বা মহিলারা পরিবেশন করতে পারে এবং সাধারণত বৈষ্ণবীয় রাসযাত্রায় উপস্থাপন করা হয়।
পাং কলম এর উপাদান মণিপুরী মার্শাল আর্ট থাংতা, সিত সারক এবং ঐতিহ্যবাহী মাইবি জাগোই নৃত্য থেকে নেয়া।
মাইক হেনড্রিক
মাইকেল হেনড্রিক (Mike Hendrick; জন্ম: ২২ অক্টোবর, ১৯৪৮—মৃত্যু: ২৭ জুলাই, ২০২১) ডার্বিশায়ারের ডার্লি ডেল এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ১৯৭৩ থেকে ১৯৮১ সময়কালে ইংল্যান্ড ক্রিকেট দলের পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার ও নটিংহ্যামশায়ারের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিংয়ে পারদর্শীতা দেখিয়েছেন। এছাড়াও, নিচেরসারিতে কার্যকরী ডানহাতে ব্যাটিং করতেন ‘হেন্ডো’ ডাকনামে পরিচিত মাইক হেনড্রিক।
প্রথম-শ্রেণীর ক্রিকেট
১৯৬৯ থেকে ১৯৮১ সময়কালীন কাউন্টি ক্রিকেটে ডার্বিশায়ারের এবং ১৯৮২ থেকে ১৯৮৪ সময়কালীন নটিংহ্যামশায়ারের পক্ষে প্রথম-শ্রেণীর ক্রিকেটে অংশ নিয়েছেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে ত্রিশটি টেস্ট ও বাইশটি একদিনের আন্তর্জাতিকে অংশগ্রহণের সুযোগ হয় তার। ১৯৭৩ সালে ওয়েস্ট ইন্ডিজের বিপক্ষে একদিনের আন্তর্জাতিকে অংশ নেন। ঐ বছরই তিনি ক্রিকেট রাইটার্স ক্লাব কর্তৃক বর্ষসেরা তরুণ ক্রিকেটারের পুরস্কার লাভ করেন।
১৯৭৪ সালে সফরকারী ভারতের বিপক্ষে তিন টেস্টের সিরিজে অংশগ্রহণের জন্য মাইক ডেনিসের নেতৃত্বাধীন ইংরেজ দলের সদস্যরূপে মনোনীত হন। ৬ জুন, ১৯৭৪ তারিখে ভারতের বিপক্ষে টেস্ট অভিষেক ঘটে মাইক হেনড্রিকের। ১৯৭৪ সালে ভারতের বিপক্ষে নিজস্ব সেরা টেস্ট বোলিং পরিসংখ্যান গড়েন ৪/২৮। বিপুলসংখ্যক টেস্ট উইকেট পেলেও কোন ইনিংসেই পাঁচ উইকেট লাভ না করার রেকর্ড গড়েন। একই বছর পাকিস্তানের বিপক্ষে দুই টেস্টে অংশগ্রহণ করেন তিনি। ১৯৭৪-৭৫ মৌসুমের শীতকালে মেরিলেবোন ক্রিকেট ক্লাবের (এমসিসি) সদস্যরূপে অস্ট্রেলিয়া ও নিউজিল্যান্ড সফরে যান। সেখানে তিন টেস্টে অংশগ্রহণ করেন মাইক হেনড্রিক।
১৯৭৬ সালে ওয়েস্ট ইন্ডিজের বিপক্ষে দুই খেলায় অংশ নেন। ১৯৭৭ সালে অ্যাশেজ সিরিজে অস্ট্রেলিয়ার বিপক্ষে তৃতীয়, চতুর্থ ও পঞ্চম টেস্টে খেলার সুযোগ পান। ফেব্রুয়ারি, ১৯৭৮ সালে স্বাগতিক নিউজিল্যান্ডের বিপক্ষে এক খেলায় অংশগ্রহণের পর নিজদেশে একই দলের বিপক্ষে দুই টেস্টে অংশ নেন।
১৯৭৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননা পান। ১৯৮৭৮-৭৯ মৌসুমে অস্ট্রেলিয়া সফরে যান। অ্যাশেজ সিরিজের পাঁচ টেস্টে খেলেন। ঐ সিরিজে উনিশ উইকেট পেয়েছিলেন তিনি। ১৯৭৯ সালের গ্রীষ্মে ভারতের বিপক্ষে চার খেলায় অংশ নেন। ১৯৮০ সালে ওয়েস্ট ইন্ডিজের বিপক্ষে একটিমাত্র টেস্ট খেলার সুযোগ পান। ১৯৮১ সালের অস্ট্রেলিয়ার বিপক্ষে সর্বশেষ টেস্টে অংশগ্রহণ করেন মাইক হেনড্রিক।
অবসর
১৯৮১ সালে ডার্বিশায়ারের পক্ষে সর্বশেষ মৌসুম অতিবাহিত করেন। ন্যাশনাল ওয়েস্টমিনস্টার ব্যাংক ট্রফি প্রতিযোগিতায় ডার্বিশায়ারের শিরোপা জয়ে প্রভূতঃ ভূমিকা রাখেন। ঐ মৌসুমে শেষে নটিংহ্যামশায়ারে চলে যান। নটিংহ্যামশায়ারের পক্ষে ১৯৮৪ সাল অবধি খেলেন। ১৯৮১-৮২ মৌসুমে প্রথম বিদ্রোহী সফরে দক্ষিণ আফ্রিকা গমন করেন। এরফলে তিন বছরের জন্য টেস্ট ক্রিকেট খেলায় অংশগ্রহণে নিষেধাজ্ঞার কবলে পড়েন। কার্যত তার আন্তর্জাতিক খেলায় অংশগ্রহণের চিন্তাধারা শেষ হয়ে যায়।
খেলোয়াড়ী জীবন থেকে অবসরগ্রহণের পর নৈশভোজনে বক্তব্য রেখে জনপ্রিয়তা পান। এছাড়াও, বেতার ধারাভাষ্যকার ও স্বল্পকালীন আম্পায়ারের দায়িত্বে ছিলেন। ১৯৯২ সালে ট্রেন্ট ব্রিজে কোচের দায়িত্ব পালন করেন।
মূল্যায়ন
ক্রিকেট সংবাদদাতা কলিন বেটম্যান মন্তব্য করেন যে, ফাস্ট-মিডিয়াম সিম বোলার হিসেবে মাইক হেনড্রিক প্রাণবন্ত বোলিং করতেন। বাউন্সারের সাহায্যে কাউন্টি ব্যাটসম্যানদেরকে সমস্যায় ফেলতেন। ৭৭০টি প্রথম-শ্রেণীর উইকেট পেয়েছেন। এরজন্যে তাকে মাত্র ২০ গড়ে রান খরচ করতে হয়েছিল। নিখুঁত বোলিং করে ব্যাটসম্যানদেরকে চাপের মধ্যে রাখতেন ও ভুলের ফাঁদে পা রাখতে বাধ্য করতেন। এ সফলতা লাভের তিনি নেতিবাচক বোলিংয়ের আশ্রয় নিতেন ও অল্প অল্প করে খাঁটোমানের বল করতেন। তবে, টেস্টে ৮৭ উইকেট লাভের জন্য গড়ে ২৫ রান দিতে হয়েছিল।
হেনড্রিকের দ্রুতগতির বোলিংয়ে পেসের অভাব থাকলেও সবুজ উইকেটে সিম বোলিং চমৎকারভাবে কাজ করতো। মেঘাচ্ছন্ন দিনে তেমন ভালো বোলিং করতেন না তবে, পরিষ্কার আকাশ ও রৌদ্রকিরণে নিজেকে মেলে ধরতেন। ডেনিস লিলি একবার মন্তব্য করেছিলেন যে, সঠিক পরিবেশে তিনি সেরা বোলার ছিলেন।
দফাদার
শব্দটির ব্যুৎপত্তিটি অস্পষ্ট। হাবিলদার ও অন্যান্য শব্দের মধ্যে পাওয়া দফাদার প্রত্যয়টির অর্থ "ধারক"। সুতরাং শব্দের অর্থ "দফার ধারক"। দফার উদ্দেশ্যে করা অর্থ অবশ্য অস্পষ্ট। আরবিতে এর অর্থ "অর্থ" বা "ধাক্কা", যখন ফার্সি ভাষায় শব্দটির আরও সুস্পষ্ট উৎস, এর অর্থ বিকর্ষণ। এটি স্পষ্ট নয় যে দফাদার শব্দটি মুগল সাম্রাজ্যে ব্রিটিশ রাজ পদমর্যাদার হিসাবে ব্যবহৃত হওয়ার পূর্বে কী ভূমিকায় ছিল।
ঘরে-বাইরে (চলচ্চিত্র)
ঘরে-বাইরে বাঙালি চিত্রপরিচালক সত্যজিৎ রায় পরিচালিত একটি চলচ্চিত্র। রবীন্দ্রনাথ ঠাকুর রচিত একই নামের একটি উপন্যাস অবলম্বনে নির্মিত এই ছবিটি মুক্তি পায় ১৯৮৪ সালে। এই ছবিতে অভিনয় করেন সৌমিত্র চট্টোপাধ্যায়, ভিক্টর বন্দ্যোপাধ্যায়, জেনিফার কাপুর ও স্বাতীলেখা সেনগুপ্ত। সত্যজিৎ রায় ১৯৪০-এর দশকে তাঁর প্রথম ছবি পথের পাঁচালী নির্মাণেরও আগে এই ছবির চিত্রনাট্য রচনা করেছিলেন। এই ছবির বিষয়বস্তু নারীমুক্তি, যা সত্যজিতের বহু ছবিতে বহু ভাবে উঠে এসেছে। নারীর মুক্তিকামনার তার ভালবাসার পাত্রকে কীভাবে স্পর্শ করে, তা এই ছবিতে বিশেষভাবে পরিস্ফুট। ছবিটি ১৯৮৪ কান চলচ্চিত্র উৎসবে পাম ডি'অর-এর জন্য প্রতিযোগিতামূলক বিভাগে দেখানো হয়।
নীলাভিলাক্কু প্রদীপ
থাম্ব|হাতে ভিলাক্কু ধরে থাকা একজন নারীর চিত্রকর্ম। নীলাভিলাক্কু হল একধরনের ঐতিহ্যবাহী প্রদীপ যা সাধারণত কেরলের পাশাপাশি তামিলনাড়ুতে ব্যবহৃত হয়। তবে তামিলনাড়ুতে এটি নীলাভিলাক্কুর পরিবর্তে কুতুভিলাক্কু নামে পরিচিত। ঐতিহ্যগতভাবে প্রতিটি শুভ অনুষ্ঠানে প্রদীপটি জ্বালানো হয়: যেমন- আনুষ্ঠানিক ও অনানুষ্ঠানিক আয়োজন এবং মন্দিরে পূজা শুরুর আগে।
ব্যুৎপত্তি
মালয়ালম ও তামিল ভাষার নীলাম অর্থ তল বা মাটি এবং ভিলাক্কু অর্থ প্রদীপ।
হিন্দুধর্মে নীলাভিলাক্কুর ব্যবহার
থাম্ব|একটি জ্বলন্ত নীলাভিলাক্কু নীলাভিলাক্কু কেরলের হিন্দু পরিবারগুলোর বিভিন্ন আচার ও অনুষ্ঠানের একটি অবিচ্ছেদ্য অংশ। সূর্য অস্ত যাওয়ার সাথে সাথে পরিবারের অল্প বয়সী মেয়েরা জ্বলন্ত প্রদীপগুলো বাড়ির বারান্দায় নিয়ে আসে, সন্ধ্যার প্রার্থনা পর্যন্ত তা জ্বালিয়ে রাখা হয়। হিন্দু মন্দিরে বিভিন্ন ধরনের নীলাভিলাক্কু যেমন 'কুট্টুভিলাক্কু', 'তুক্কুভিলাক্কু' ইত্যাদি ব্যবহৃত হয় এবং এগুলো কেরলের ঐতিহ্যগত বিশ্বাস ও ক্রিয়াকলাপের সাথে অনেকটা সম্পর্কিত।
যে কোনও উপলক্ষে নীলাভিলাক্কু জ্বালানো শুভ বলে মনে করা হয়। বিভিন্ন শিল্পকলা উপস্থাপনে নীলাভিলাক্কু গুরুত্বপূর্ণ ভূমিকা পালন করে। প্রদীপ জ্বালানোর পরে শিল্পকলাগুলো সঞ্চালন করা হয়। কেরলে অনেক অনুষ্ঠানের উদ্বোধনে নীলাভিলাক্কুর ব্যবহার লক্ষ্য করা যায়।
নীলাভিলাক্কু সাধারণত তামা বা পিতল দিয়ে তৈরি করা হয়। প্রদীপ জ্বালানোর জন্য সচরাচর তেল বা ঘি মিশ্রিত সুতির শলতে (পলতে) ব্যবহৃত হয়।
খ্রিস্টধর্মে নীলাভিলাক্কুর ব্যবহার
কেরলে খ্রিস্ট ধর্মের আগমনের সাথে সাথে সেন্ট থমাস খ্রিস্টানরা (বা সিরীয় খ্রিস্টানরা) নীলাভিলাক্কুকে তাদের গীর্জা এবং বাড়িতে রাখা শুরু করেছিলেন। ঐতিহ্যগতভাবে নীলাভিলাক্কু জ্বালিয়ে বাড়ির প্রধান প্রবেশদ্বারে রাখা হয়। মার্গামকলি এবং পরীচামুতুকালির মতো সিরিয়ান খ্রিস্টান শিল্পকলাগুলো নীলাভিলাক্কুর চারপাশে পরিবেশিত হয়। আল ভিলাক্কু নামে একটি বিশেষ ধরনের নীলাভিলাক্কু রয়েছে যা দক্ষিণ ভারতের বিশেষত কেরেলের মন্দিরগুলোতে ব্যবহৃত হয়।
ভাভা
ভাভা পুরো নাম এদভালদো জিদিও নেতো (নভেম্বর ১২, ১৯৩৪ - জানুয়ারি ১৯, ২০০২) একজন ব্রাজিলীয় ফুটবলার। তিনি ব্রাজিল, স্পেন ও মেক্সিকোর বিভিন্ন ক্লাবে এবং ব্রাজিলের জাতীয় দলের হয়ে খেলেছেন।
ব্রাজিলের পক্ষে ভাভা ২টি বিশ্বকাপে (১৯৫৮ ও ১৯৬২) অংশ নিয়েছেন, যার দুটিতেই ব্রাজিল চ্যাম্পিয়ন হয়। ভাভা এই দুই বিশ্বকাপে যথাক্রমে ৫টি ও ৪টি গোল করেন। দুটি বিশ্বকাপের ফাইনাল ম্যাচেই তিনি গোল করেন। এই কৃতিত্ব আছে আর কেবল তিনজন ফুটবলারেরঃ পেলে, পল ব্রাইটনার এবং জিনেদিন জিদান।
শ্রী স্বামীনারায়ণ মন্দির, নাইরোবি (ইএএসএস)
পূর্ব আফ্রিকা স্বামীনারায়ণ সৎসঙ্গ মন্দিরটি কেনিয়ার রাজধানী নাইরোবিতে ১৯৪৫ সালে নির্মাণ করা হয়। ভারতীয় উপমহাদেশের বাইরে এটাই স্বামীনারায়ণ সম্প্রদায়ের প্রথম মন্দির।
মন্দিরের ইতিহাস
১৯৪৫ সালে বর্তমানের স্বামীনারায়ণ মন্দিরে প্রকটিত হয়।১৯৫৭ সালে আচার্য মহারাজশ্রী তেজেন্দ্রপ্রসাদ এই মন্দিরে স্বামীনারায়ণের প্রাণপ্রতিষ্ঠা করেন।
মালিবু হিন্দু মন্দির
মন্দির কমপ্লেক্স
মন্দির কমপ্লেক্সটি দুই ভাগে বিভক্ত। উপরের কমপ্লেক্সে ভেঙ্কটশ্বর এবং নিচের কমপ্লেক্সে শিবের আরাধনা করা হয়।
আগন্তুক
আগন্তুক সত্যজিৎ রায় পরিচালিত একটি নাট্য চলচ্চিত্র যা ১৯৯১ সালে মুক্তি পায়। এটি সত্যজিতের শেষ চলচ্চিত্র। তারই লেখা ছোটগল্প অতিথি অবলম্বনে এটি তৈরি করেছেন।
কাহিনী সংক্ষেপ
কলকাতায় বসবাসরত একটি উচ্চ মধ্যবিত্ত পরিবার, বাবা সুধীন্দ্র বোস, মা অনীলা এবং একটি ছোট ছেলে। হঠাৎ একদিন অনীলার কাছে একটি চিঠি আসে, ৩৫ বছর আগে নিরুদ্দেশ হয়ে যাওয়া তার ছোট মামার কাছ থেকে। ৩৫ বছর পর তিনি ফিরে আসছেন, কিছুদিন কলকাতায় তাদের বাড়িতে থাকতে চান। ১৯৫৫ সালে মামা যখন দেশ ছাড়েন তখন অনীলার বয়স মাত্র ২ বছর, তাই এ নিয়ে তার কোন স্মৃতিই নেই। তাছাড়া বর্তমানে এই ছোট মামার রক্তের সম্পর্কের আত্মীয় বলতে একমাত্র সেই। সুতরাং তার পরিচয় নিয়ে নিশ্চিত হওয়ার কোনই উপায় নেই। স্বামী প্রচণ্ড সন্দেহপ্রবণ হয়ে ওঠে যা কিছুটা ভর করে স্ত্রীর উপরও। আর ছোট ছেলেটি শুরু থেকে সম্ভাব্য জাল দাদুর আগমনে রোমাঞ্চ অনুভব করতে থাকে। আগন্তুক মামা মনোমোহন মিত্র কলকাতায় পৌছানোর পরই কাহিনী শুরু হয়।
ব্রুকলিন নাইন-নাইন
ব্রুকলিন নাইন-নাইন একটি মার্কিন পুলিশ প্রক্রিয়াগত কমেডি টেলিভিশন ধারাবাহিক যা ড্যান গোর এবং মাইকেল শোর দ্বারা নির্মিত। ধারাবাহিকটি জ্যাকব পেরেল্টা (অ্যান্ডি স্যামবার্গ) নামের ব্রুকলিনের কাল্পনিক ৯৯তম প্রিসিন্টের একজন প্রতিভাবান কিন্তু অপরিণত এনওয়াইপিডি গোয়েন্দাকে এবং তার সহকর্মীদের ঘিরে তৈরি, যিনি প্রায়ই তার কমান্ডিং অফিসার সিরিয়াস এবং কঠোর ক্যাপ্টেন রেমন্ড হল্টের (আন্দ্রে বাওয়ার) সাথে দ্বন্দ্বে লিপ্ত হন। বাকি চরিত্রে অভিনয় করেছেন স্টেফানি বিয়াট্রিজ (রোজা ডিয়াজ চরিত্রে), টেরি জেফোর্ডস (টেরি ক্রুজ চরিত্রে), মেলিসা ফুমেরো (অ্যামি সান্তিয়াগো চরিত্রে), জো লো ট্রুলিও (চার্লস বয়েলের চরিত্রে), চেলসি পেরেত্তি (জিনা লিনেত্তির চরিত্রে), ডির্ক ব্লকার (মাইকেল হিচককের চরিত্রে), এবং জোয়েল ম্যাককিনন মিলার (নর্ম স্কালি চরিত্রে)।
একটি একক-ক্যামেরা কমেডি হিসাবে প্রযোজিত, ফক্স মূলত তার প্রথম মৌসুমের জন্য ১৩ পর্ব নির্মাণ করার কথা ভাবে। অবশেষে এটি ২২ পর্ব পর্যন্ত সম্প্রসারণ করা হয়। ১৭ সেপ্টেম্বর, ২০১৩ তারিখে ব্রুকলিন নাইন-নাইন ধারাবাহিকের প্রিমিয়ার হয়। ২০ মে ২০১৮ তারিখে ফক্স পাঁচ মৌসুম করে ধারাবাহিকটি বাতিল করে। পরের দিন, এনবিসি ষষ্ঠ মৌসুমের জন্য ধারাবাহিকটি তুলে নেয়; এটি ১০ জানুয়ারি, ২০১৯ তারিখে এনবিসিতে প্রিমিয়ার হয়। সপ্তম মৌসুম ফেব্রুয়ারি ২০২০-এ প্রিমিয়ার হয়। দশ পর্বের অষ্টম এবং চূড়ান্ত সিজন ১২ আগস্ট, ২০২১ তারিখে সম্প্রচার করা শুরু হয় এবং ১৬ সেপ্টেম্বর, ২০২১ তারিখে সমাপ্ত হয়। টেলিভিশন মৌসুমে প্রিমিয়ার করা হবে।
ভিত্তি
ব্রুকলিনের নিউ ইয়র্ক সিটি পুলিশ ডিপার্টমেন্টের কাল্পনিক ৯৯তম অঞ্চল জুড়ে ধারাবাহিকের কাহিনি তৈরি হয়েছে। ব্রুকলিন নাইন-নাইন গোয়েন্দাদের একটি দল, যার নেতৃত্বে আছে অতিরিক্ত সিরিয়াস এবং নীতিবান ক্যাপ্টেন রেমন্ড হল্ট। গোয়েন্দাদের মধ্যে রয়েছেন জ্যাকব জ্যাক পেরাল্টা, একজন দক্ষ তদন্তকারী, যে অনেকগুলো মামলা সফলভাবে সমাধান করেছে। তবে সবকিছুতেই তার শিথিলতা এবং শিশুসুলভ মনোভাব ক্যাপ্টেনের বিরক্তির উদ্রেক করে। সে তার পড়ুয়া ও দক্ষ সহকর্মী অ্যামি সান্তিয়াগোর প্রেমে পড়ে। জ্যাকের প্রিয় বন্ধু হলো ভিতু, খাদ্যরসিক এবং বিশ্বস্ত চার্লস বয়েল। বয়েল চরিত্রগতভাবে উদাসীন এবং আবেগপ্রবণ। আরো রয়েছে আক্রমণাত্মক এবং রুক্ষ মেজাজের রোজা ডিয়াজ। পুরোনো গোয়েন্দা মাইকেল হিচকক এবং নর্ম স্কালি অযোগ্য এবং অলস প্রকৃতির; কিন্তু একসময় দক্ষ গোয়েন্দা ছিল।
উন্নয়ন
এই ধারাবাহিকের লেখক ও প্রযোজক মাইকেল গোর এবং ড্যান গোর হার্ভার্ড বিশ্ববিদ্যালয়ের ছাত্র হওয়ার সময় থেকে একে অপরকে চিনতেন এবং পার্কস অ্যান্ড রিক্রিয়েশনে সিটকমে যৌথভাবে কাজ করেছিলেন। তারা একটি পুলিশ থানাভিত্তিক কমেডি সেট করার পরিকল্পনা করেছিলেন, যা বার্নি মিলার-এর পর থেকে টেলিভিশন কমেডিতে খুব একটা দেখা যায়নি। তারা প্রযোজনা সংস্থা ইউনিভার্সাল টেলিভিশনের কাছে এই ধারণাটি তুলে ধরে, যেখানে গোরের একটি প্রকল নির্মাণের কথা ছিল। যদিও ইউনিভার্সাল সিরিজটি প্রযোজনার জন্য স্বাক্ষর করে, এর মূল কোম্পানি নেটওয়ার্ক এনবিসি সম্প্রচারের দায়িত্ব গ্রহণ না করলে এই জুটি পরবর্তীতে এটি ফক্স ব্রডকাস্টিং কোম্পানির কাছে বিক্রি করে দেয়।
ফক্স ২০১৩ সালের মে মাসে একক ক্যামেরাভিত্তিক কমেডির জন্য ১৩ পর্বের অর্ডার প্রদান করে। ২০১৩ সালের অক্টোবর মাসে ২২ পর্বের পুরো একটি মৌসুমের জন্য এই সিরিজটিকে বাছাই করা হয়। পরবর্তীতে সুপার বোল XLVIII লিড-আউট প্রোগ্রামের অংশ হিসেবে একটি "বিশেষ এক ঘণ্টার কমেডি ইভেন্টে" এই সিটকমটি নিউ গার্লের সাথে সম্প্রচারের জন্য নির্বাচিত হয়। এটি লস অ্যাঞ্জেলেসের স্টুডিও সিটির সিবিএস স্টুডিও সেন্টারে চিত্রায়িত হয়। কাল্পনিক ৯৯তম অঞ্চলের থানাভিত্তিক এ সিটকমে বারংবার যে ভবন বাইরে থেকে দেখানো হয়, সেটি মূলত ব্রুকলিনের ৭৮তম অঞ্চলের থানার ভবন। ফেব্রুয়ারি, ২০১৯ সালে এনবিসি সপ্তম মৌসুমের জন্য সিরিজটি পুনরায় নির্বাচন করে, এরপর সপ্তমটি সম্প্রচারের পূর্বেই নভেম্বরে অষ্টম মৌসুমের জন্য আবারও বাছাই করে। সপ্তম মৌসুমটি ৬ ফেব্রুয়ারি, ২০২০ তারিখে প্রিমিয়ার হয় এবং ২৩শে এপ্রিল শেষ হয়।
ফেব্রুয়ারি ২০২১ সালে এনবিসি ঘোষণা করে যে দশটি পর্বের অষ্টম মৌসুম নির্মিত হবে এবং এটাই হবে ব্রুকলিন নাইন-নাইনের শেষ মৌসুম। পরবর্তীতে আরও ঘোষণা করা হয় যে অষ্টম মৌসুমের প্রিমিয়ার ২০২১-২০২২ টেলিভিশন মৌসুম পর্যন্ত পিছিয়ে যাবে।
স্থগিতকরণ এবং পুনরায় চালু
ফক্স ২০১৮ সালের মে মাসে পাঁচ মৌসুমের পরে সিরিজটি বাতিল করে। ষষ্ঠ মৌসুমের জন্য সিরিজটি পুনরুজ্জীবিত করার দাবিতে টিবিএস, এনবিসির পাশাপাশি স্ট্রিমিং পরিষেবা হুলু এবং নেটফ্লিক্সের সাথে শীঘ্রই শুরু হয়। ভক্তরা একটি সামাজিক প্রচারমাধ্যমে এই সিদ্ধান্ত বাতিল করার জন্য ব্যাপক আহ্বান জানানোর পর, গোর ঘোষণা করেন যে এনবিসি বাতিল হওয়ার ৩০ ঘণ্টার মধ্যে তেরোটি পর্ব নিয়ে ষষ্ঠ মৌসুমের জন্য সিরিজটি বেছে নিয়েছে। একটি বিবৃতিতে এনবিসি এন্টারটেইনমেন্টের চেয়ারম্যান রবার্ট গ্রিনব্লাট শুরুতেই ফক্সকে সিরিজটি দেওয়ার জন্য দুঃখ প্রকাশ করেন এবং অবশেষে নেটওয়ার্কে নাইন-নাইনের সংযোজনে "রোমাঞ্চিত" হয়েছেন বলে জানান। পরবর্তীতে ঘোষণা করা হয় যে, ২০১৮-১৯ সালের টেলিভিশন মৌসুমে এই সিরিজের প্রিমিয়ার হবে মধ্য-মৌসুমে। সেপ্টেম্বর মাসে এনবিসি নেটওয়ার্ক ৬ষ্ঠ মৌসুমের জন্য অতিরিক্ত পাঁচটি পর্বের আদেশ দেয়, যার ফলে মোট পর্বসংখ্যা ১৮তে চলে যায়। ১০ জানুয়ারি, ২০১৯ তারিখে এনবিসিতে ষষ্ঠ মৌসুমের প্রিমিয়ার হয়। পেরেত্তি, যিনি বেসামরিক প্রশাসক জিনা লিনেত্তি চরিত্রে অভিনয় করেন, এ মৌসুমেই নিয়মিত চরিত্র হিসেবে সিরিজ থেকে বিদায় নেন। তবে অতিথি আবির্ভাব হিসেবে সিরিজে তিনি ফিরে আসেন।
কাহিনিনির্মাণ
জুন ২০২০ সালে, ক্রুস বলেছিলেন যে জর্জ ফ্লয়েডের হত্যার প্রতিক্রিয়ায় অষ্টম মৌসুমের পরিকল্পনার দিক পরিবর্তন করা হচ্ছে। এর ফলে গোর চারটি "নির্মাণে জন্য প্রস্তুত" পর্বকে বাতিল করা হয়েছে। স্যামবার্গ আরও বলেন যে এই সিরিজটি পুলিশের বর্বরতার বিরোধীতা এবং মূল কৌতুকশৈলী – এ দুইয়ের মধ্যে "ভারসাম্য বজায়" রাখবে। এই মৌসুমে কোভিড-১৯ মহামারীর বিষয়টিও অন্তর্ভুক্ত করা হবে। প্রাথমিকভাবে এনবিসির শরতের সময়সূচীর অংশ হিসেবে ঘোষণা করা হলেও বৈশ্বিক মহামারীর কারণে অষ্টম মৌসুমের প্রিমিয়ারটি ২০২১ সাল পর্যন্ত পিছিয়ে যায়।
গোর সিরিজটি শেষ করার সিদ্ধান্তকে "একটি কঠিন সিদ্ধান্ত, কিন্তু শেষ পর্যন্ত, আমরা অনুভব করেছি যে এটি চরিত্র, গল্প এবং আমাদের দর্শকদের সম্মান করার সর্বোত্তম উপায়" হিসেবে বর্ণনা করেন। কলাকুশলীরাও এই সিরিজের অংশ হওয়ার জন্য তাদের গভীর ভালোবাসার অনুভূতি প্রকাশ করেছেন।
সমালোচনামূলক প্রতিক্রিয়া
রটেন টম্যাটোস প্রথম মৌসুমকে মোট ৫৬টি পর্যালোচনার উপর ভিত্তি করে ৮৯% স্কোর দিয়েছে। স্কোরের সাথে প্রদত্ত বিবরণী হচ্ছে: "অ্যান্ডি স্যামবার্গ এবং আন্দ্রে ব্রাউয়ারের বিস্ময়করভাবে যথাযথ জুটির নেতৃত্বে ব্রুকলিন নাইন-নাইন মনোমুগ্ধকর ও বুদ্ধিমত্তার সাথে একটি পুলিশ-বিষয়ক ফরম্যাটের উপর কাহিনি উপস্থাপন করেছে।" দ্বিতীয় মৌসুমে এটি ১৭টি পর্যালোচনার উপর ভিত্তি করে ১০০% স্কোর দিয়েছে। এই মৌসুমের সারসংক্ষেপ হলো: "ব্রুকলিন নাইন-নাইন-এর অসাধারণ কলাকুশলী, আকর্ষণীয় চরিত্র এবং অদ্ভুত ঠাট্টাগুলো কাহিনীকে দর্শকদের জন্য অনিন্দ্যসুন্দর খাবার হিসেবে গড়ে তোলে।" মেটাক্রিটিক ৩৩টি পর্যালোচনার উপর ভিত্তি করে ওয়েটেড অ্যাভারেজ হিসেবে ৭০/১০০ রেটিং প্রদান করেছে। এই রেটিং "সাধারণত অনুকূল পর্যালোচনা" নির্দেশ করে।
দ্য ওয়াশিংটন পোস্টের অ্যালিসা রোসেনবার্গ ব্রুকলিন নাইন-নাইনকে "টিভির সবচেয়ে মজার, সবচেয়ে গুরুত্বপূর্ণ অনুষ্ঠান" বলে মনে করেন এবং বিশেষভাবে আলোচনা করেন "সমসাময়িক পুলিশিং-এর বিভিন্ন বিষয়ে অপ্রত্যাশিত পথ খুঁজে বের করার ক্ষমতা" নিয়ে। ভ্যানিটি ফেয়ারের জন্য লেখা একটি প্রবন্ধে গ্রেস রবার্টসন সিরিজটিকে "একটি সুগঠিত অনুকরণীয় [...] কর্মক্ষেত্রের সিটকম" যা "নির্মল আনন্দ" প্রদান করে বলে মতপ্রকাশ করেন। স্লেটের আইশা হ্যারিস এই সিরিজটিকে "একটি সুগঠিত কল্পনা" বলে অভিহিত করেন, যার সাথে আইন প্রয়োগকারী সম্পর্কে বর্তমান সাংস্কৃতিক মনোভাবের সাথে খুব কমই স্পষ্ট সংযোগ রয়েছে" কিন্তু এর "প্রতিভাবান" বিভিন্ন রকম কলাকুশলীর প্রশংসা করেন। রোলিং স্টোনের ২০১০-এর দশকের ৫০টি সেরা টিভি শো-তে এটি ২৪ নম্বরে স্থান পেয়েছিল, যেখানে এর কিউরেটর অ্যালান সেপিনওয়াল স্যামবার্গ এবং ব্রাউয়ারের চরিত্রগুলির "কৌতুককত য়িন এবং য়াং" হিসেবে অভিহিত করে সিরিজের প্রশংসা করেন।
কোয়ান্টাম বলবিদ্যার ভূমিকা
থাম্ব|কোয়ান্টাম মেকানিক্স অ্যানিমেশন কোয়ান্টাম বলবিদ্যা হচ্ছে অতি ক্ষু্দ্র বস্তু সম্পর্কিত বিজ্ঞান।এটি পরমাণু ও অতিপারমাণবিক কণার মানদন্ডের উপর ভিত্তি করে বস্তুর আচরণ এবং বস্তু ও শক্তির পারস্পরিক ক্রিয়ার ব্যাপারটি ব্যাখ্যা করে।অপর দিকে,শাস্ত্রীয় পদার্থবিজ্ঞান কেবলমাত্র মানুষের অভিজ্ঞতার সাথে পরিচিত একটি মানদন্ডের উপর ভিত্তি করে পদার্থ এবং শক্তিসহ চাঁদের মতো জ্যোতির্বিজ্ঞান সম্পর্কিত বস্তুসমূহের আচরণকে ব্যাখ্যা করে।শাস্ত্রীয় পদার্থবিজ্ঞানএখনও আধুনিক বিজ্ঞান এবং প্রযুক্তির অনেক ক্ষেত্রে ব্যবহৃত হয়।তবে, উনিশ শতকের শেষের দিকে, বিজ্ঞানীরা বৃহত্তর(ম্যাক্রো) এবং ক্ষুদ্র(মাইক্রো) উভয় জগতে এমন কিছু  ঘটনা আবিষ্কার করেন যা শাস্ত্রীয় পদার্থবিজ্ঞান ব্যাখ্যা করতে পারেনি।পর্যবেক্ষিত ঘটনা এবং শাস্ত্রীয় তত্ত্বের মধ্যে অসঙ্গতিগুলি সমাধানের আকাঙ্ক্ষায় পদার্থবিদ্যায় সংগঠিত হয়েছিল দুইটি বড় বিপ্লবঃ আপেক্ষিকতা তত্ত্ব এবংকোয়ান্টাম মেকানিক্স  যা মূল বৈজ্ঞানিক দৃষ্টান্তে একটি আমূল পরিবর্তন সৃষ্টি করেছিল।এই নিবন্ধটি  বিশ শতকের গোড়ার দিকের দশকে  কীভাবে পদার্থবিজ্ঞানীরা শাস্ত্রীয় পদার্থবিজ্ঞানের সীমাবদ্ধতাগুলি আবিষ্কার করেছিলেন এবং কোয়ান্টাম তত্ত্বের মূল ধারণাগুলি বিকশিত করেছিলেন তা  বর্ণনা করেছে।এই নিবন্ধটি কোয়ান্টাম বলবিদ্যার ধারণাগুলিকে মোটামুটি তাদের আবিষ্কারের ক্রম হিসাবে বর্ণনা করেছে।
কোয়ান্টাম মেকানিক্সের অনেকগুলি দিক আপাতবিপরীত এবং অনির্দিষ্ট বলে মনে হতে পারে,কারণ তারা বৃহত্তর মানদন্ডে দেখা আচরণের থেকে একেবারে পৃথক আচরণ বর্ণনা করে।কোয়ান্টাম পদার্থবিজ্ঞানী রিচার্ড ফেনম্যানের ভাষায়,কোয়ান্টাম মেকানিক্স প্রকৃতির সকল অবাস্তব জিনিস নিয়ে কাজ করে।উদাহরণস্বরূপ,কোয়ান্টাম বলবিদ্যার অনিশ্চিয়তা নীতিটির অর্থ হলো কোনো কণার একটি মাপকাঠি(যেমন একটি কণার অবস্থান) যত সূক্ষভাবে নেওয়া হবে ওই একই কণার অন্য মাপকাঠি (যেমন এর গতিবেগ) ঠিক ততটাই অনিশ্চিত হয়ে পড়ে।
প্রথম কোয়ান্টাম তত্ত্ব: ম্যাক্স প্ল্যাঙ্ক এবং ব্ল্যাক-বডি রেডিয়েশন
তাপীয় বিকিরণ হচ্ছে কোনও বস্তুর অভ্যন্তরীণ শক্তির কারণে বস্তুর পৃষ্ঠ থেকে নির্গত বৈদ্যুতিক চৌম্বকীয় বিকিরণ।যদি কোনো বস্তুকে পর্যাপ্ত পরিমাণে উত্তপ্ত করা হয় তবে সেটি লাল বর্ণের আলো ছড়াতে থাকে কারণ বস্তুটি প্রচন্ড উত্তাপের কারণে লাল বর্ণ ধারণ করে।